KOMISIJAS ĪSTENOŠANAS REGULA (ES) 2022/57

(2022. gada 14. janvāris),

ar kuru groza Īstenošanas regulu (ES) 2019/1379, ar ko pēc termiņbeigu pārskatīšanas, kas veikta, ievērojot Regulas (ES) 2016/1036 11. panta 2. punktu, nosaka galīgo antidempinga maksājumu Ķīnas Tautas Republikas izcelsmes velosipēdu importam, attiecinot to uz tādu velosipēdu importu, kas nosūtīti no Indonēzijas, Malaizijas, Šrilankas, Tunisijas, Kambodžas, Pakistānas un Filipīnām, neatkarīgi no tā, vai šiem velosipēdiem ir deklarēta šo valstu izcelsme

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 14. panta 1. punktu,

tā kā:

(1) Ķīnas Tautas Republikas izcelsmes velosipēdu importam piemēro galīgos antidempinga maksājumus, kas noteikti ar Komisijas Īstenošanas regulu (ES) 2019/1379 (2).

(2) Oyama Bicycles (Taicang) Co.,Ltd (“Oyama”), uzņēmums, kam piešķirts Taric (3) papildu kods B773 un uz ko attiecināta individuālā antidempinga maksājuma likme 0 % apmērā, paziņoja Komisijai, ka ar darījumdarbības attīstību saistītu apsvērumu dēļ tas sevi pārdēvējis par Oyama Technology (Jiangsu) Co.,Ltd un darījumdarbībā iekļāvis jaunu jomu “Motoru un motoru vadības sistēmu izpēte un izstrāde”. Uzņēmums pēc nosaukuma maiņas (4)2020. gada 23. novembrī lūdza Komisiju apstiprināt, ka nosaukuma maiņa neietekmē tā tiesības uz individuālo antidempinga maksājuma likmi, kas tam piemērota ar iepriekšējo nosaukumu.

(3) Komisija pārbaudīja lietas materiālos pieejamo informāciju un secināja, ka nosaukuma maiņa 2020. gada 3. novembrī pienācīgi tika reģistrēta attiecīgajās iestādēs (the Taicang City Market Supervision & Administration Bureau) un nav radījusi nekādas jaunas attiecības ar citām uzņēmumu grupām, kuras Komisija neizmeklēja. Tāpēc šī nosaukuma maiņa neietekmē Īstenošanas regulas (ES) 2019/1379 konstatējumus un jo īpaši uzņēmumam piemērojamo antidempinga maksājuma likmi.

(4) Ņemot vērā iepriekšējā apsvērumā izklāstītos apsvērumus, Komisija uzskatīja par lietderīgu grozīt Īstenošanas regulu (ES) 2019/1379, lai tiktu ņemtas vērā izmaiņas tā uzņēmuma nosaukumā, uz kuru iepriekš tika attiecināts Taric papildu kods B773, un nosaukuma maiņai būtu jāstājas spēkā reģistrācijas dienā, proti, 2020. gada 3. novembrī.

(5) Šajā regulā paredzētie pasākumi ir saskaņā ar atzinumu, kuru sniegusi komiteja, kas izveidota ar Regulas (ES) 2016/1036 15. panta 1. punktu,

IR PIEŅĒMUSI ŠO REGULU.

1. pants 1. Īstenošanas regulas 2019/1379 1. panta 2. punktu groza šādi: “Oyama Bicycles (Taicang) Co. Ltd” B773 aizstāj ar “Oyama Technology (Jiangsu) Co.,Ltd” B773 2. No 2020. gada 3. novembraTaric papildu kodu B773, kas iepriekš tika piešķirts Oyama Bicycles (Taicang) Co. Ltd, piemēro Oyama Technology (Jiangsu) Co., Ltd. 3. Saskaņā ar piemērojamajiem tiesību aktiem muitas jomā tiek atmaksāti visi galīgie maksājumi, kuri samaksāti par Oyama Technology (Jiangsu) Co.,Ltd ražoto ražojumu importu, pārsniedzot Īstenošanas regulas (ES) 2019/1379 1. panta 2. punktā attiecībā uz Oyama Bicycles (Taicang) Co. Ltd noteikto antidempinga maksājumu, vai tiek piešķirts atbrīvojums no tiem.

2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2022. gada 14. janvārī Komisijas vārdā – priekšsēdētāja Ursula VON DER LEYEN

(1) OV L 176, 30.6.2016., 21. lpp.

(2) Komisijas Īstenošanas regula (ES) 2019/1379 (2019. gada 28. augusts), ar ko pēc termiņbeigu pārskatīšanas, kas veikta, ievērojot Regulas (ES) 2016/1036 11. panta 2. punktu, nosaka galīgo antidempinga maksājumu Ķīnas Tautas Republikas izcelsmes velosipēdu importam, attiecinot to uz tādu velosipēdu importu, kas nosūtīti no Indonēzijas, Malaizijas, Šrilankas, Tunisijas, Kambodžas, Pakistānas un Filipīnām, neatkarīgi no tā, vai šiem velosipēdiem ir deklarēta šo valstu izcelsme (OV L 225, 29.8.2019., 1. lpp.).

(3) Eiropas Savienības integrētais muitas tarifs.

(4) Amendment Registration Approval Notice by the Taicang City Market Supervision & Administration Bureau, Foreign Investment Company Change Registration No 11030002 of 3 November 2020.